title: 2014/7/EU: A Tanács határozata ( 2013. december 5. ) az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Grúzia uniós programokban való részvételét szabályozó általános elvekre vonatkozó, az Európai Unió és Grúzia közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról

text:
                  2014.1.11.

                  HU

                  Az Európai Unió Hivatalos Lapja

                  L 8/1

         A TANÁCS HATÁROZATA
         (2013. december 5.)
         az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Grúzia uniós programokban való részvételét szabályozó általános elvekre vonatkozó, az Európai Unió és Grúzia közötti keretmegállapodásról szóló jegyzőkönyvnek az Unió nevében történő aláírásáról és ideiglenes alkalmazásáról
         (2014/7/EU)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 212. cikkére, összefüggésben 218. cikke (5) bekezdésével,
         tekintettel az Európai Bizottság javaslatára,
         mivel:

                     (1)

                     A Tanács 2007. június 18-án felhatalmazta a Bizottságot arra, hogy tárgyalásokat folytasson az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Grúzia uniós programokban való részvételét szabályozó általános elvekre vonatkozó, az Európai Unió és Grúzia közötti keretmegállapodásról (1) szóló jegyzőkönyvről (a továbbiakban: „a jegyzőkönyv”).

                     (2)

                     E tárgyalások lezárultak.

                     (3)

                     A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy Grúzia részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által a különböző uniós programok keretében biztosított – különösen pénzügyi – támogatáshoz való hozzájutást. Ez a keret csak azokra az uniós programokra vonatkozik, amelyek tekintetében az azokat létrehozó jogalkotási aktusok rendelkeznek Grúzia részvételének lehetőségéről. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják.

                     (4)

                     A jegyzőkönyvet az Unió nevében alá kell írni, és a megkötésére vonatkozó eljárások lezárásáig ideiglenes jelleggel alkalmazni kell,

               ELFOGADTA EZT A HATÁROZATOT:

            1. cikk
            Az egyrészről az Európai Közösségek és tagállamaik, másrészről Grúzia közötti partnerségi és együttműködési megállapodáshoz csatolt, a Grúzia uniós programokban való részvételét szabályozó általános elvekre vonatkozó, az Európai Unió és Grúzia közötti keretmegállapodásról szóló jegyzőkönyvnek (a továbbiakban: „a jegyzőkönyv”) az Unió nevében történő aláírása – feltételezve annak megkötését – ezúton jóváhagyásra kerül.
            A jegyzőkönyv szövegét csatolták e határozathoz.

            2. cikk
            A Tanács elnöke felhatalmazást kap, hogy kijelölje az Unió nevében a jegyzőkönyv aláírására jogosult személyt vagy személyeket.

            3. cikk
            A megkötéséhez szükséges eljárások lefolytatásáig a jegyzőkönyvet az aláírásának napjától (2) kezdődően ideiglenes jelleggel alkalmazni kell.

            4. cikk
            Ez a határozat az elfogadásának napján lép hatályba.

            Kelt Brüsszelben, 2013. december 5-én.

                  a Tanács részéről

                  az elnök

               D. A. BARAKAUSKAS

            (1)  HL L 205., 1999.8.4., 3. o.

            (2)  A jegyzőkönyv aláírásának dátumát a Tanács Főtitkársága teszi közzé az Európai Unió Hivatalos Lapjában.


title: 2013/18/EU: Az Európai Parlament és a Tanács határozata ( 2012. december 12. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Svédország „EGF/2012/005 SE/Saab” referenciaszámú kérelme)

text:
               12.1.2013

               HU

               Az Európai Unió Hivatalos Lapja

               L 8/17

         AZ EURÓPAI PARLAMENT ÉS A TANÁCS HATÁROZATA
   (2012. december 12.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Svédország „EGF/2012/005 SE/Saab” referenciaszámú kérelme)
   (2013/18/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelmi folyamatokban bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (3)

               Svédország a Saab Automobile SA vállalatnál, egy leányvállalatánál és 16 beszállítójánál történt elbocsátásokra tekintettel 2012. május 25-én kérelmet nyújtott be az EGAA igénybevételére, majd 2012. augusztus 20-ig további információval egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 5 454 560 EUR rendelkezésre bocsátására tesz javaslatot.

               (4)

               Az EGAA-t ezért igénybe kell venni a Svédország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból 5 454 560 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. december 12-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Tanács határozata ( 2014. december 12. ) az Európai Unió 2014-es pénzügyi évre vonatkozó 8. sz. költségvetésmódosítás-tervezetéről szóló tanácsi álláspont elfogadásáról

text:
               20.12.2014

               HU

               Az Európai Unió Hivatalos Lapja

               C 461/20

         A TANÁCS HATÁROZATA
   (2014. december 12.)
   az Európai Unió 2014-es pénzügyi évre vonatkozó 8. sz. költségvetésmódosítás-tervezetéről szóló tanácsi álláspont elfogadásáról
   (2014/C 461/12)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak az Európai Atomenergia-közösséget létrehozó szerződéssel és különösen annak 106a. cikkével együtt értelmezett 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2013. november 20-án sor került az Unió 2014-es pénzügyi évre vonatkozó költségvetésének végleges elfogadására (2),

               —

               a Bizottság 2014. november 28-án benyújtotta a 2014-es pénzügyi év általános költségvetésére vonatkozó 8. sz. költségvetésmódosítás-tervezetre irányuló javaslatát,

               —

               tekintettel arra, hogy a 2014. évi általános költségvetésre vonatkozó 8. sz. költségvetésmódosítás-tervezetet mihamarabb el kell fogadni, a Tanács eljárási szabályzata 3. cikkének (3) bekezdésével összhangban indokolt lerövidíteni az (1.) jegyzőkönyv 4. cikkében a nemzeti parlamentek tájékoztatása tekintetében meghatározott nyolchetes időtartamot, valamint a kérdésnek a Tanács ideiglenes napirendjére tűzése tekintetében meghatározott tíznapos időtartamot,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Unió 2014-es pénzügyi évre vonatkozó 8. sz. költségvetésmódosítás-tervezetéről szóló tanácsi álláspont 2014. december 12-én elfogadásra került.
   Annak teljes szövege megtekinthető és letölthető a Tanács honlapján: http://www.consilium.europa.eu/

      Kelt Brüsszelben, 2014. december 12-én.

            a Tanács részéről

            az elnök

         S. GIANNINI

      (1)  HL L 298., 2012.10.26., 1. o.

      (2)  HL L 51., 2014.2.20., 1. o., helyesbítések: HL L 111., 2014.4.15., 96. o., HL L 124., 2014.4.25., 30. o. és HL L 322., 2014.11.7., 1. o.


title: 2005/313/: Az EFTA Felügyeleti Hatóság határozata 313/05/COL ( 2005. december 7. ) az állami támogatások anyagi jogi és eljárásjogi szabályainak ötvenkettedik módosítása

text:
               23.11.2006

               HU

               Az Európai Unió Hivatalos Lapja

               L 324/32

      AZ EFTA FELÜGYELETI HATÓSÁG HATÁROZATA

   313/05/COL
   (2005. december 7.)
   az állami támogatások anyagi jogi és eljárásjogi szabályainak ötvenkettedik módosítása
   AZ EFTA FELÜGYELETI HATÓSÁG (1),
   TEKINTETTEL az Európai Gazdasági Térségről szóló megállapodásra (2) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (3) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére,
   MIVEL a Felügyeleti és Bírósági Megállapodás 24. cikke értelmében a Hatóságnak kell érvényre juttatnia az EGT-megállapodás állami támogatásra vonatkozó rendelkezéseit,
   MIVEL a Felügyeleti és Bírósági Megállapodás 5. cikke (2) bekezdése b) pontja alapján a Hatóság köteles közleményeket vagy iránymutatásokat kiadni az EGT-megállapodás által szabályozott ügyekben, amennyiben ezen megállapodás, vagy a Felügyeleti és Bírósági Megállapodás kifejezetten így rendelkezik, vagy amennyiben a Hatóság ezt szükségesnek ítéli,
   EMLÉKEZTETVE az EFTA Felügyeleti Hatóság által 1994. január 19-én elfogadott (4), állami támogatással kapcsolatos eljárási és anyagi jogi szabályokra (5),
   MIVEL a rövid lejáratú exporthitel-biztosításnak nyújtott állami támogatás közösségi keretrendszerét (6) beemelték az állami támogatásokról szóló iránymutatások 17. fejezetébe (7),
   MIVEL az állami támogatásról szóló iránymutatások 17A. fejezete 2005. december 31-én lejár,
   MIVEL az Európai Bizottság a rövid lejáratú exporthitel-biztosításnak nyújtott állami támogatás közösségi keretrendszere módosításainak 2005 vége előtti elfogadásán fáradozik,
   MIVEL az EGT-megállapodás XV. melléklete végén lévő „ÁLTALÁNOS” címszó alatti II. pont szerint a Hatóságnak az Európai Bizottsággal folytatott konzultációt követően az Európai Bizottság által elfogadottakkal összhangban lévő jogi aktusokat kell elfogadnia;
   MIVEL az idő szűkössége miatt a Hatóság nem lesz abban a helyzetben, hogy 2005 végéig elfogadja az állami támogatásokról szóló iránymutatások 17A. fejezetének hasonló módosításait, amelyek megfelelnének az Európai Bizottság által végzett módosításoknak.
   MIVEL az adott körülmények között az állami támogatásokról szóló iránymutatások 17A. fejezetének hatályvesztéséből adódó „jogi vákuum” elkerülése érdekében a Hatóság szükségesnek találja, hogy a 17A. fejezet érvényességét 2006. június 30-ig vagy addig a dátumig kiterjesszék, amíg a Hatóság elfogadja a rövid lejáratú exporthitel-biztosításra vonatkozó változtatásokat vagy új iránymutatásokat, attól függően, hogy melyikre kerül sor előbb,
   Az Európai Bizottsággal való konzultációt követően;
   EMLÉKEZTETVE, hogy a Hatóság a tárgyban Izlanddal, Liechtensteinnel és Norvégiával folytatott, 2005. november 11-én kelt levelezés keretében konzultált az EFTA-államokkal,
   ELFOGADTA EZT A HATÁROZATOT:

               1.

               Az állami támogatásokról szóló iránymutatások rövid lejáratú exporthitel-biztosításra vonatkozó 17A. fejezete (14) bekezdésének első mondata helyébe új mondat lép, amely a következőképpen szól:
               „E szabályok 1998. június 1-től2006. június 30-ig, illetve addig érvényesek, amíg a Hatóság elfogadja a rövid lejáratú exporthitel-biztosításra vonatkozó változtatásokat vagy új iránymutatásokat, attól függően, hogy melyikre kerül sor előbb.”

               2.

               Az EFTA-államokat levélben kell értesíteni, csatolva ezen határozat egy másolatát.

               3.

               Az Európai Bizottságot – az EGT-megállapodás 27. jegyzőkönyve d) pontjának megfelelően – ezen határozat egy másolatának megküldésével kell tájékoztatni.

               4.

               A határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

      Kelt Brüsszelben, 2005. december 7-én.

            az EFTA Felügyeleti Hatóság részéről

         Einar M. BULL

            elnök

         Kurt JÄGER

            testületi tag

      (1)  A továbbiakban: a Hatóság.

      (2)  A továbbiakban: EGT-megállapodás.

      (3)  A továbbiakban: Felügyeleti és Bírósági Megállapodás.

      (4)  Eredetileg megjelent: HL L 231., 1994.9.3., valamint annak 32. EGT-kiegészítésében ugyanazon napon. Az állami támogatásokról szóló iránymutatások frissített változata a Hatóság honlapján található: www.eftasurv.int

      (5)  A továbbiakban: állami támogatásról szóló iránymutatások.

      (6)  A Bizottságnak a tagállamokhoz címzett közleménye az EK-Szerződés 93. cikkének (1) bekezdése értelmében a Szerződés 92. és 93. cikkének a rövid lejáratú exporthitel-biztosításra történő alkalmazásáról szóló közlemény módosításáról (HL C 281., 1997.9.17., 4. o.), a Bizottság által módosítva 2001-ben (HL C 217., 2001.8.2., 2. o.) és 2004-ben (HL C 307., 2004.12.11., 12. o.).

      (7)  A 17A fejezetet a Hatóság 144/05/COL sz. határozata léptette újból életbe (HL L 294., 2005.11.10., 9. o.).


title: A Tanács határozata ( 2009. december 1. ) az Európai Unió Tanácsának főtitkárára vonatkozó alkalmazási feltételek megállapításáról

text:
               9.12.2009

               HU

               Az Európai Unió Hivatalos Lapja

               L 322/38

      A TANÁCS HATÁROZATA

   (2009. december 1.)
   az Európai Unió Tanácsának főtitkárára vonatkozó alkalmazási feltételek megállapításáról
   (2009/912/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 243. cikkére,
   mivel meg kell állapítani az Európai Unió Tanácsának főtitkárára vonatkozó alkalmazási feltételeket,
   ELFOGADTA EZT A HATÁROZATOT:
   1. cikk
   Az Európai Unió Tanácsának főtitkára az Európai Unió 16. besorolási fokozatú és harmadik fizetési fokozatú tisztviselőit megillető alapilletmény 100 %-kal megszorzott összegének megfelelő alapilletményben részesül. Az Európai Unió Tanácsának főtitkára részesül az Európai Unió tisztviselőinek személyzeti szabályzatában (1) foglalt családi támogatásokban és egyéb juttatásokban.
   Jogosult továbbá a személyzeti szabályzatban előírtak mintájára megállapított költségtérítési és szociális biztonsági rendelkezésekre, továbbá analógia útján alkalmazandó rá a személyzeti szabályzat VII. mellékletének 17. cikke.
   2. cikk
   Az 1. cikk (1) bekezdésében említett díjazás a Tanács által az Európai Unió tisztviselői személyzeti szabályzatának 64. és 65. cikke alapján a Belgiumban alkalmazott tisztviselők tekintetében meghatározott súlyozástól függ.
   3. cikk
   Az Európai Unió Tanácsának főtitkára jogosult a Számvevőszék tagjainak járandóságairól szóló, 1977. október 18-i 2290/77/EGK, Euratom, ESZAK tanácsi rendelet (2) 4. cikkével összhangban megállapított lakhatási támogatásra, illetve az említett rendeletben megállapítottak analógiájára a szolgálati jogviszony megszűnése esetén meghatározott nyugdíjra és átmeneti juttatásra.
   4. cikk
   Az Európai Közösségeket illető adó alkalmazási feltételeinek és eljárásának megállapításáról szóló, 1968. február 29-i 260/68/EGK, Euratom, ESZAK tanácsi rendeletet (3) alkalmazni kell az Európai Unió Tanácsának főtitkárára.
   5. cikk
   Amennyiben e határozat másképp nem rendelkezik, az Európai Unió kiváltságairól és mentességeiről szóló jegyzőkönyv 11–14. cikkét, valamint 17. cikkét, továbbá az Európai Unió tisztviselői személyzeti szabályzatának – az 52. cikk kivételével – valamennyi vonatkozó rendelkezését alkalmazni kell az Európai Unió Tanácsának főtitkárára.
   6. cikk
   Ezt a határozatot 2009. december 1-jétől kell alkalmazni.
   A Tanács elnöke értesíti az Európai Unió Tanácsának főtitkárát e határozatról.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 1-jén.

            a Tanács részéről

            az elnök

         B. ASK

      (1)  A Tanács 259/68/EGK, Euratom, ESZAK rendelete (HL L 56., 1968.3.4., 1. o.).

      (2)  HL L 268., 1977.10.20., 1. o.

      (3)  HL L 56., 1968.3.4., 8. o.


title: A Tanács határozata (1997. március 24.) az információtechnológiai termékek vámjainak megszüntetéséről

text:
Fontos jogi nyilatkozat

|

31997D0359

Hivatalos Lap L 155 , 12/06/1997 o. 0001 - 0002

		A Tanács határozata [1](1997. március 24.)az információtechnológiai termékek vámjainak megszüntetéséről(97/359/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére és 228. cikke (2) bekezdésének első mondatára,tekintettel a Bizottság javaslatára,mivel az 1995. december 13-i madridi EU–USA csúcstalálkozón elfogadott új Transzatlanti Agendában egy információtechnológiai megállapodás megkötésének megkísérléséről határoztak;mivel a Bizottságnak a harmadik országokkal folytatott feltáró konzultációira vonatkozó jelentését követően, 1996. november 16-án a Tanács úgy határozott, hogy tárgyalásokat kezd a harmadik országokkal az információtechnológiai megállapodás megkötése érdekében;mivel 1996. december 13-án, a Világkereskedelmi Szervezet Szingapúrban megtartott első konferenciáján miniszteri nyilatkozatot fogadtak el az információtechnológiai termékek kereskedelméről; mivel a nyilatkozat bizonyos előfeltételeket határoz meg az információtechnológiai termékek vámtarifáinak eltörlésének végrehajtására vonatkozóan; mivel ezek az előfeltételek teljesültek;mivel az információtechnológiai termékek kereskedelméről szóló miniszteri nyilatkozat mellékleteivel és függelékeivel együtt alkotja az információtechnológiai termékek kereskedelméről szóló megállapodást;mivel a jelenlegi közösségi listát módosító EC-ITA CXL engedményes listát a Világkereskedelmi Szervezethez kell benyújtani;mivel az információtechnológiai termékek kereskedelméről szóló megállapodást a végrehajtására vonatkozó közleménnyel együtt a Közösség részéről jóvá kell hagyni,A KÖVETKEZŐKÉPPEN HATÁROZOTT:1. cikkAz információtechnológiai termékek kereskedelméről szóló megállapodás a végrehajtására vonatkozó közleménnyel együtt a Közösség nevében jóváhagyásra kerül.A megállapodás és a közlemény szövege e határozat mellékletét képezi.2. cikkAz információtechnológiai termékek kereskedelméről szóló miniszteri nyilatkozat mellékletének (4) bekezdése értelmében a Tanács:i. tudomásul veszi, hogy az információtechnológiai termékek világkereskedelmének kb. 90 %-át képviselő résztvevők közölték jóváhagyásukat; ésii. a Közösség részéről jóváhagyja az információtechnológiai megállapodás résztvevőinek kéréseit.3. cikkA Tanács felhatalmazza a Bizottságot arra, hogy terjessze a Világkereskedelmi Szervezet elé a közösségi lista módosításait, az e határozat mellékleteként csatolt megállapodásban szereplő EC-ITA CXL engedményes listának megfelelően.4. cikkA Tanács elnöke a Közösség részéről megteszi a miniszteri nyilatkozatban foglalt bejelentést.5. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1997. március 24-én.a Tanács részérőlaz elnökH. Van Mierlo[1] A határozat összevont szövege tartalmazza a Tanács által 1997. május 14-én jóváhagyott javításokat.--------------------------------------------------


title: 2008/598/EK: A Bizottság határozata ( 2008. június 25. ) a 2004/706/EK határozatnak az európai vállalatirányítási fórum tagjainak listája tekintetében történő módosításáról

text:
               22.7.2008

               HU

               Az Európai Unió Hivatalos Lapja

               L 193/12

      A BIZOTTSÁG HATÁROZATA

   (2008. június 25.)
   a 2004/706/EK határozatnak az európai vállalatirányítási fórum tagjainak listája tekintetében történő módosításáról
   (2008/598/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A társasági jog korszerűsítése és a vállalatirányítás javítása az Európai Unióban címmel 2003 májusában közzétett bizottsági cselekvési tervben (1) bejelentett egyik fellépésként a 2004/706/EK bizottsági határozattal (2) létrehozták az európai vállalatirányítási fórumot.

               (2)

               Az európai vállalatirányítási fórum a tagállamokban működő legjobb irányítási gyakorlatok feltérképezésén és az ezekkel kapcsolatos tapasztalatcserén keresztül az egész Európai Unióban hozzájárul a magas színvonalú vállalatirányítás biztosításához, továbbá a Bizottság mellett a vállalatirányítással kapcsolatos mérlegelési, vita- és tanácsadási testületi szerepet tölt be.

               (3)

               Az európai vállalatirányítási fórum hároméves fennállása alatt lényeges hozzájárulást tett a vállalatirányítás témakörében az Európai Unió szintjén zajló vitához és jelentős mértékben segítette a Bizottság ezen a területen végzett munkáját.

               (4)

               A jelenlegi tagok hároméves megbízatása 2007. október 17-én lejárt. A 2004/706/EK határozat 4. cikke értelmében a tagok mindaddig hivatalban maradnak, amíg egy határozattal a helyükre új tagot nem neveznek ki, vagy megbízatásukat meg nem újítják.

               (5)

               Következésképpen a 2004/706/EK határozat mellékletében szereplő taglistát a következő hároméves időszakra új taglistával kell felváltani,

         A KÖVETKEZŐKÉPPEN HATÁROZOTT:
   Egyetlen cikk
   A 2004. október 15-i bizottsági határozat mellékletében szereplő taglista helyébe a mellékletben szereplő lista lép.

      Kelt Brüsszelben, 2008. június 25-én.

            a Bizottság részéről

         Charlie McCREEVY

            a Bizottság tagja

      (1)  COM(2003) 284 végleges

      (2)  HL L 321., 2004.10.22., 53. o.

      MELLÉKLET

                  —

                  Bistra Boeva,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.